ตอนนี้เป็นสิวที่เเก้มตอนเเรกก้ไม่เจ้บ พอไปแกะมันก็บวม เเดงนูนๆใหญ่กเสบเหมือนเป็นหนอง ตอนนี้ปวดเเก้มมากเลยเเก้มบวมด้วยคะ นี้คือจะเป็นสิวหรือเป็นฝีคะ
สวัสดีค่ะ หากมีสิวที่แก้ม คือมีลักษณะเป็นตุ่มนูนเล็กๆ หัวสีขาวหรือสีดำ ผิวหนังไม่มีสีแดง ไม่บวม ไม่เจ็บ ก็น่าจะเป็นสิวอุดตันธรรมดา แต่เมื่อไปแกะสิวดังกล่าว จนเกิดการบวม แดง ปวด ก็แสดงว่าสิวมีการอักเสบติดเชื้อเกิดขึ้น ซึ่งหากเชื้อรุนแรงหรือไม่รักษาความสะอาด เชื้อโรคก็อาจกระจายไปยังผิวหนังและเนื้อเยื่อที่อยู่โดยรอบ ทำให้เกิดการอักเสบตามมา และอาจกลายเป็นฝีหนองในที่สุดได้ดังนั้น หากอาการบวมแดง ไม่ได้เกิดเฉพาะเม็ดสิวที่เป็นแต่เริ่มแรก แต่ขยายพื้นที่มากขึ้น และทำให้แก้มบวมและปวดดังกล่าว ก็แสดงว่ามีการอักเสบของชั้นเนื้อเยื่อและผิวหนังเกิดขึ้นตามมาหากมีอาการบวมแดงและปวดมาก แนะนำควรไปพบแพทย์ เพื่อตรวจว่าเนื้อเยื่อที่อักเสบ ได้กลายเป็นฝีหนองหรือไม่ หากกลายเป็นฝีแล้ว ก็ต้องผ่าระบายเอาหนองออก หรือหากยังไม่กลายเป็นฝี แพทย์ก็อาจพิจารณาจ่ายยาปฏิชีวนะฆ่าเชื้อให้ค่ะในเบื้องต้น ไม่ควรไปแคะ แกะ บริเวณดังกล่าวอีก และใช้สำลีสะอาดชุบน้ำเกลือล้างแผลเช็ดทำความสะอาดผิวหนังให้สะอาด ไม่ทาครีมหรือโลชั่นใดๆ และงดการใช้เครื่องสำอางไปก่อนค่ะ